Diari Oficial de la Generalitat Valenciana


Sumari del DOGV 6374, del 11-10-2010 (2010/10603)

Informació pública de la modificació puntual número 3 de les normes subsidiàries del planejament municipal.
-----------------------------------------------------------------------------------------------------------

### Dades del document

Número de DOGV
:   6374

Data del DOGV
:   11-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10769


Data del document
:   06-10-2010

Organisme emissor
:   Ajuntament d'Albuixech

Tipus de document
:   Anunci

Descriptors 

:   * Albuixech
    * pla d'urbanisme
    * administració local

Informació pública de la modificació puntual número 3 de les normes subsidiàries del planejament municipal. [2010/10723]  
El Ple de la corporació, en sessió ordinària celebrada en data 30 de setembre de 2010, va acordar aprovar inicialment i sotmetre a informació pública, durant el termini d'un mes, la modificació puntual núm. 3 de les normes subsidiàries del planejament municipal de l'Ajuntament d'Albuixech, consistent en la introducció en el títol IV d'un nou article 18 bis per a regular les condicions d'instal·lació, modificació i funcionament d'equips de telefonia i telecomunicacions al terme municipal.  
«Títol IV. Sòl urbà.  
Article 18 bis. Antenes de telefonia, ràdio i televisió  
D'acord amb el que establix la legislació urbanística, la instal·lació i la col·locació d'antenes o dispositius de comunicació de qualsevol classe és un acte subjecte a llicència municipal, la qual s'atorgarà d'acord amb les determinacions següents:  
1. Àmbit d'aplicació  
Aquest article serà aplicable a les següents instal·lacions al terme municipal d'Albuixech:  
· Antenes de telefonia mòbil.  
· Antenes de telefonia fixa via ràdio.  
· Antenes d'estacions emissores, repetidores i reemissores dels serveis públics de radiodifusió sonora i televisió.  
Queden excloses de l'àmbit d'aplicació les instal·lacions següents:  
· Antenes receptores de ràdio i televisió individuals o col·lectives.  
· Antenes de telecomunicacions de serveis gestionats per les administracions públiques i organismes dependents d'aquesta, en tot el que no es referisca a límits d'exposició electromagnètica de les persones.  
Les prescripcions que a continuació s'enumeren s'entenen sense detriment de les que siguen exigibles en aplicació de la resta de normativa sectorial.  
2. Disposicions comunes a totes les antenes i els seus elements auxiliars, amb independència d'on estiguen emplaçades.  
a) Hauran d'utilitzar la tecnologia i el disseny disponible en el mercat que menor impacte ambiental i visual provoque. Haurà de justificar-se pel sol·licitant que s'utilitza la tipologia i el disseny d'antenes disponible en el mercat i que s'adopten les mesures de mimetització a fi d'aconseguir que es complisca el que s'ha especificat en el paràgraf anterior.  
b) Estaran dotades de protecció contra descàrregues elèctriques d'origen atmosfèric, amb connexió a terra independent.  
c) La part inferior de les antenes estarà a una altura mínima de 2,5 metres sobre qualsevol superfície normalment transitable per personal alié al servei tècnic  
3. Antenes situades en sòl no urbanitzable.  
a) No s'admetrà la instal·lació d'antenes en sòl no urbanitzable protegit. La instal·lació d'aquests elements en sòl no urbanitzable requerirà la justificació expressa de la necessitat excepcional d'instal·lar-se en sòl no urbanitzable  
b) L'autorització d'aquest tipus de construccions i instal·lacions requerirà la declaració d'interés comunitari prèvia i la conseqüent atribució i definició del corresponent ús i aprofitament, que se sol·licitarà de la conselleria competent en matèria d'ordenació del territori i urbanisme.  
c) La màxima altura sobre el nivell del terreny del conjunt suport antenes seran 35 metres. Es vigilarà especialment la minimització de l'impacte visual.  
4. Antenes situades en sòl d'ús industrial o terciari.  
a) No s'admetrà la instal·lació d'antenes, repetidors o altres elements emissors d'ones electromagnètiques a menys de 100 metres de sòl amb ús residencial.  
b) La màxima altura sobre el nivell del terreny del conjunt suport antenes seran 30 metres.  
c) Les antenes situades sobre edificis d'oficines, edificis industrials de caràcter singular o emblemàtic o edificis industrials inclosos en sòl residencial estaran sotmeses a les condicions següents:  
 4.1. Antenes i elements complementaris  
a) S'instal·laran en la part superior de les edificacions existents, i no s'admetrà que se col·loquen directament en fatxades o sobre el sòl.  
b) Es fixaran a elements estructurals que suporten el seu pes i esforços, i garantisquen la seguretat del conjunt. Quan les fixacions es realitzen sobre la coberta, es posarà especial atenció a no causar goteres o filtracions.  
c) Hauran de disposar-se a una distància mínima de 5 m de reculada respecte de les línies de fatxada i paret mitgera de l'edifici.  
d) El pal o element de suport quedarà contingut en un cilindre de 20 cm de diàmetre.  
e) El conjunt suport antenes quedarà contingut en un cilindre de 120 cm de diàmetre.  
f) Els vents per a la travada del pal o suport es fixaran a aquest a una altura no superior a un terç de la longitud d'aquest element.  
g) L'altura màxima del conjunt pal antenes sobre l'últim forjat de planta serà la menor de les següents:  
1. Huit metres d'altura.  
2. La meitat de la mínima altura de cornisa de l'edifici respecte de la rasant de qualsevol de les vies públiques sobre les quals recau aquest.  
3. L'altura d'un con recte, l'eix del qual el constituïx el pal o element suport de l'antena, que posseïsca un angle entre aquest eix i la generatriu de 45º, i la base de la qual se situe sobre l'últim forjat de planta i quede continguda en el polígon format per les línies de fatxada i de paret mitgera de l'edifici.  
4.2. Les instal·lacions de recintes contenidors d'equips auxiliars d'una antena compliran les condicions següents:  
a) Hauran de col·locar-se en la coberta de l'edifici. Les instal·lacions interiors no seran accessibles al públic general.  
b) S'haurà de comprovar que la coberta i la resta d'elements de l'edificació suporten el pes de les noves instal·lacions.  
c) S'haurà de prestar especial atenció a la impermeabilització de cobertes i paraments.  
d) Els aparells que continguen i, en especial, els sistemes de climatització, no transmetran vibracions a l'edifici, ni provocaran nivells de soroll superiors als permesos, tant en l'ambient exterior com en l'interior d'habitatges, patis de llums, etc.  
e) Disposaran d'un sistema de detecció i activació automàtica en cas d'incendi. Si el sistema fóra d'atmosfera inerta, el recinte disposarà en l'exterior d'un senyal que indique la seua activació i alerte sobre la necessitat de prendre mesures adequades per a entrar-hi.  
f) La seua ubicació i dimensions estaran limitats pels paràmetres següents:  
1. Els cassetons es recularan un mínim de 5 metres respecte de les línies de fatxada o paret mitgera en la planta de coberta.  
2. El conjunt cassetó-bancada tindrà una altura màxima de 3,5 metres, i una superfície no superior a 25 m².  
g) No dificultarà el pas en la zona de coberta ni l'evacuació d'aigües de pluja.  
h) Posseirà colors que en permeten la integració amb la resta de l'edifici.  
i) Les instal·lacions estaran contingudes en l'envolupant conformada per una piràmide la base de la qual siga el pla horitzontal de cornisa de l'edifici i els seus costats els plans formats pels límits i fatxades amb un angle de 45º amb el pla horitzontal abans definit.  
5. Antenes situades en sòl urbà residencial.  
a) Amb caràcter general, es prohibix la instal·lació d'antenes, repetidors i elements emissors d'ones electromagnètiques subjectes a l'àmbit d'aplicació d'aquest precepte en sòl d'ús residencial o en qualsevol altre tipus de sòl, siga quina siga la seua classificació o qualificació urbanística que diste menys de 100 metres de sòl residencial.  
b) Les antenes que ja estiguen instal·lades en aquest tipus de sòl s'entendran sotmeses al règim de fora d'ordenació i no s'admetran operacions de reparació, canvi o substitució dels seus elements que allarguen la vida útil d'aquestes.  
6. Condicions restrictives d'instal·lació.  
a) Amb caràcter general, es prohibix la seua instal·lació en edificis protegits i en edificis fora d'ordenació.  
b) Igualment, queden prohibides les instal·lacions de telecomunicacions en l'entorn de 100 metres dels següents emplaçaments.  
1. Edificis protegits inclosos en el Catàleg del Patrimoni Cultural   
2. Centres escolars.  
3. Instal·lacions esportives.  
4. Centres de salut.  
5. Zones verdes i espais lliures d'esbarjo.  
c) Els cablejats de les instal·lacions es realitzaran per les canalitzacions o xemeneies de ventilació interiors de l'edifici. Si aquestes no existixen es podran realitzar per les fatxades interiors dels patis interiors d'illa o celoberts. L'estesa per les fatxades de l'edifici visibles des de la via pública queda prohibida.  
7. Contingut dels projectes.  
Sense perjuí de la reglamentació sectorial que els afecte, els projectes d'obres i instal·lacions justificaran el compliment de les prescripcions exposades en els apartats anteriors que els siguen aplicables. De forma detallada es desenvoluparan:  
1. Emplaçament detallat de la instal·lació.  
2. Càlculs d'estabilitat i resistència de les estructures.  
3. Condicions de separació, reculada i altures.  
4. Solucions a la impermeabilització.  
5. Protecció contra descàrregues elèctriques d'origen atmosfèric i connexió a terra independent.  
6. Justificació d'emprar la tipologia i el disseny d'antenes i s'adopten les mesures de mimetització que garantixen un menor impacte visual.  
7. Simulació gràfica des de distints angles de vista del resultat final de la instal·lació que es pretén executar, que permeta avaluar l'impacte visual que provocarà.»  
Durant aquest termini, a comptar de l'endemà de la publicació en el Diari Oficial de la Comunitat Valenciana, l'expedient es podrà consultar en el Departament d'Urbanisme de l'Ajuntament, per a possibles suggeriments i al·legacions, de conformitat amb el que disposa l'article 83.2 de la Llei 16/2005, de 30 de desembre, de la Generalitat, Urbanística Valenciana.  
Albuixech, 6 d'octubre de 2010.- L'alcalde: José Vicente Andreu Castelló.